દુલેરાય કારાણીના કચ્છી કહેવતોના પુસ્તકમાં વરસાદને લગતી એવી કહેવતો પણ છે, જેનો ઋતુચક્ર સાથે કોઈ સીધો સંબંધ નથી, પરંતુ આ કહેવતો જે-તે દિવસના વાતાવરણ આધારિત બનેલી હોય તેવું લાગે છે. દા. ત. -  ‘અગાડ જો આડંગ, પછાડ જો વા, ચોંધલ ચેંતા, ડુકાર જા ભા’ (આગલા પહોરે વાદળાંનો ડોળ અને પાછલા પહોરે પવન – લોકવાણી કહે છે, એ દુકાળનો ભાઈ- એટલે જો સવારનાં વાદળાં ઘેરાય, પરંતુ સાંજ પડે પવન નીકળે અને વાદળાં વિખેરાઈ જાય તો વરસાદ ન પડે.